
Ieinteresētajiem piegādātājiem
EIS
Par atbildēm uz ieinteresētā piegādātāja jautājumiem atklātā konkursā "Elektroenerģijas piegāde un saražotās elektroenerģijas atpirkšana", identifikācijas Nr. TŪ 2026/12

SIA “TALSU ŪDENS” Iepirkumu komisija (turpmāk – Komisija) informē par atbildēm uz ieinteresētā piegādātāja jautājumiem saistībā ar iepirkumu "Elektroenerģijas piegāde un saražotās elektroenerģijas atpirkšana", identifikācijas Nr. TŪ 2026/12 (turpmāk – Iepirkums).

Atbildes uz ieinteresēto piegādātāju jautājumiem: 

1. Jautājums: Daļa objektu, kuri norādīti elektroenerģiju patērējošo objektu sarakstā ir tādi, kuriem esošā līguma beigu termiņš ir 31. oktobris un tirgotāja maiņa būs iespējama no 1. novembra (nevis no 1. oktobra), savukārt tehniskajās specifikācijās nav norādīts, kuri ir šie objekti.
Atbilde: Nolikuma 2. pielikuma Pielikumā Nr. 2.2. “Objektu saraksts” norādītajiem Kolkas teritorijas objektiem Nr. 120–126 un Dundagas teritorijas objektiem Nr. 127–137 esošo elektroenerģijas piegādes līgumu darbības termiņš ir līdz 2026. gada 31. oktobrim.
Minētajos objektos elektroenerģijas piegāde jaunā iepirkuma līguma ietvaros uzsākama no 2026. gada 1. novembra.
Pārējos Nolikuma 2. pielikuma Pielikumā Nr. 2.2. norādītajos objektos elektroenerģijas piegāde uzsākama no 2026. gada 1. oktobra.

2. Jautājums: Lūdzam precizēt, kādā veidā un kur pretendentam finanšu piedāvājumā ir/nav jāiekļauj balansēšanas jaudas uzturēšanas izmaksas, kuras nosaka un piemēro AS Augstsprieguma tīkls (AST)? Šīs izmaksas sastāv no divām daļām - fiksētās un mainīgās daļas. Fiksētā daļa parasti netiek iekļauta elektroenerģijas vienības cenā, jo tā tiek maksāta atsevišķi pēc AST un SPRK noteiktā. Šī cena nekādā veidā nav atkarīga no Tirgotāja darbības un visiem Pircējiem tiek noteikta vienādi, savukārt mainīgā daļa parasti tiek iekļauta, jo tā ir atkarīga no katra Tirgotāja balansēšanas darbības.
Atbilde: Pretendenta izmaksas un komercdarbības riski, kas saistīti ar balansēšanas pakalpojuma nodrošināšanu un ir atkarīgi no Pretendenta darbības, ir iekļaujami Pretendenta piedāvātajā fiksētajā elektroenerģijas piegādes cenā.
Savukārt AS “Augstsprieguma tīkls” noteiktā un piemērotā balansēšanas jaudas uzturēšanas maksas daļa, kas ir pārvades sistēmas operatora regulētā maksa un nav atkarīga no Pretendenta darbības, nav jāiekļauj Pretendenta piedāvātajā fiksētajā elektroenerģijas piegādes cenā un tiek piemērota atsevišķi atbilstoši spēkā esošajam regulējumam.
Minētais atbilst Nolikuma 42.4., 42.5. un 48. punktam, saskaņā ar kuriem Pretendenta piedāvātajā cenā jāiekļauj visas izmaksas, kas nepieciešamas pilnīgai iepirkuma līguma izpildei, kā arī visi ar fiksētas cenas piemērošanu saistītie komercdarbības riski, savukārt sadales un pārvades sistēmas operatoru regulētie pakalpojumi un sistēmas operatoru regulētās maksas finanšu piedāvājuma cenā nav jāiekļauj.

Ievērojot minēto, Komisija secina, ka sniegtie skaidrojumi precizē Iepirkuma dokumentācijā ietverto informāciju, bet nemaina Iepirkuma priekšmetu, objektu sastāvu, finanšu piedāvājuma sagatavošanas principus vai piedāvājumu vērtēšanas kārtību. Līdz ar to grozījumi Iepirkuma nolikumā un tā pielikumos netiek veikti.


Iepirkumu komisijas priekšsēdētāja						    	    D. Priede


Priede, 22094897
dace.priede@talsuudens.lv
DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

0

image1.png
TALSU UDENS




